title: Clima d'Aragón
text: O clima d'Aragón ye en termins chenerals un clima con hibiernos fríos y estius calurosos y secos.
  
  Aragón cheograficament se troba encaixonau por os Pireneus por o norte, o Sistema Iberico por o ueste y sud, y as sierras costeras catalanas por o este; istas cadenas de montanyas actúan como barracalas y frenan a influencia ensuavecedora d'os mars y, a la vegada, a plegada d'os aires humidos, o qual produz una alta amplitut termica y pocas precipitacions de plevida u nieu.
  
  Zonas climaticas 
  En Aragón se pueden distinguir tres zonas climaticas:
   Zona de clima mediterranio continental: en a ribera d'Ebro, con grans contrastes termicos y tasas precipitacions.
   Zona de clima de montanya: en os Pireneus y en o Sistema Iberico, con largos hibiernos y curtos y estius mollos.
   Zona de clima continental: en as comarcas de Calatayut, Daroca y Teruel, con estius calidos y hibiernos muit fredos.
  
  Estremos meteorolochicos
  
  Lugar mas fredo 
  En febrero de 1956 i habió en Samianigo (Alto Galligo) -30 °C y en Calamocha (Xiloca) en o 17 d'aviento de 1963 tamién s'aconsiguioron os -30 °C.
  
  Lugar mas calido 
  O 7 de chulio de 1982 se rechistroron 49 °C en Maella(Baixo Aragón-Casp).
  
  Lugar mas humido  
  Canfranc (Chacetania) con 1.839 litros per metro quadrau per anyada ye lo lugar con mas precipitacions d'Aragón.
  
  Lugar mas seco  
  Casp (Baixo Aragón-Casp) ye lo lugar mas seco d'Aragón con nomás 299 litros per metro quadrau per anyada.
  
  Estacions d'observación meteorolochica 
   Estación meteorolochica de Daroca (1909-hue).
   Estación meteorolochica de Calamocha (1941-hue).
  
  Estacions historicas d'observación meteorolochica 
   Antigo observatorio de l'antiga Universidat de Zaragoza (1855).
  
  Bella mazada 
   Cialo empedregau, a los trez dias mollau.
   O cielo a cerpetas, l'agua a pocetas.
   Boira roya pe'l maitín, chira l'augua ta'l molín.
   Aire de puerto, a's tres diyas muerto. 
   Con os puertos escaldaus ya estamos amolaus.
   Cuan pleve y fa sol, tiempo del caragol.
   Febrer traidor, va matar a'l pai n'el lenyer y a la mai en el lavador.
   Marzo marcero, tan pronto sol com'aguacero.
   Pa San Antón pierde ra boira ra Deputazión.
  
  Referencias